C 100/74
FI
Euroopan unionin virallinen lehti
16.3.2023
6.2 Eräät Välimeren alueen maat ovat haluttomia ryhtymään toteuttamaan nopeaa digitaalista siirtymää.
Poliittinen haluttomuus johtuu pelosta menettää määräysvalta suhteessa väestöön, mikä johtaa suodattamiseen ja sensuuriin.
Samaan aikaan digitaaliset välineet antavat kansalaisyhteiskunnan organisaatioille mahdollisuuden tulla kuulluiksi ja edistää demokratiaa.
Vuoden 2015 Nobelin rauhanpalkinnon saaja Tunisian kansallisen vuoropuhelun kvartetti on esimerkki merkittävästä roolista, joka kansalaisyhteiskunnan organisaatioilla voi olla yhteiskunnan rauhanomaisessa siirtymässä.
6.3 Koska digitalisaatio tasoittaa tietä sosiaaliselle ja taloudelliselle kehitykselle, riippumattoman viranomaisen olisi otettava käyttöön asianmukainen digitaalinen sääntelykehys, jolla edistetään digitaalisten oikeuksien periaatteita, kuten internetin neutraaliutta.
6.4 Nopea digitalisaatio lisää kyberuhkien riskiä.
Viranomaisilla on keskeinen rooli hyvin suunnitellun lainsäädäntö­ kehyksen luomisessa käyttäjien suojelemiseksi.
Nykyisin Marokko, Tunisia, Algeria ja Egypti ovat antaneet kyberturvalli­ suutta koskevia lakeja.
Näissä laeissa ei kuitenkaan ole tietosuojakomponentteja (31).
On keskeisen tärkeää suojata ihmisten arkaluonteisia henkilötietoja, kuten terveyteen liittyviä tietoja jne.
6.5 Tietosuojasta on tulossa yksi digitaalisen siirtymän tärkeimmistä näkökohdista.
Kysymys omistajuudesta ja valtavan datamäärän turvaamisesta on poliittisten päättäjien asialistan kärjessä.
Tämä johtuu massadata-analyysin yleistymisestä tilanteessa, jossa sosiaalisen median alustat ovat saavuttaneet ennennäkemättömän vallan ja vaikutusvallan.
Väitetään, että eteläisen naapuruston sääntelykehys on edelleen alikehittynyt eikä uusia teknologioita koskevaa lainsäädäntöä hyväksytä riittävän nopeasti (32).
Eräät maat tuovat jopa esiin poliittisen tahdon puutteen edetä asiassa.
Ongelma on vieläkin akuutimpi, kun on kyse arkaluonteisista tiedoista, jotka koskevat esimerkiksi terveydenhuoltosovelluksia ja -alustoja.
Skeptisyyttä esiintyy erityisesti eteläisissä maissa, joissa yleiseen tietosuoja-asetukseen ja vastaavaan yksityisyyden suojaan liittyvää lainsäädäntöä ei ehkä vielä ole.
Euroopassa digipalvelusäädöksen ja digimarkkinasäädöksen tavoitteena on luoda käyttäjille nykyistä turvallisempi digitaalinen toimintaympäristö ja edistää samalla innovointia ja kilpailukykyä.
6.6 Digitaalinen piratismi on toinen digitalisaation sudenkuoppa.
Teollis- ja tekijänoikeuksien piiriin kuuluvien digitalisoitujen teosten kopiointi ja jakaminen laajassa mittakaavassa on erittäin helppoa ja edullista.
Luovan alan yritykset kärsivät enemmän tästä ilmiöstä, ja tehokkaan lainsäädännön puuttuessa taiteilijoiden ja luovien alojen työntekijöiden liiketoimintamalleista tulee kestämättömiä.
6.7 Digitalisaatio voi johtaa kansalaisyhteiskunnan tukahduttamiseen.
Eräissä maissa viranomaiset kohdistavat toimia digitaalisia oikeuksia vastaan, koska digitalisaatio nähdään valvontakeinona.
Esimerkiksi pandemian vuoksi viruksen leviämisen seurantaan on käytetty paikannussovelluksia, mikä herättää huolta ihmisoikeuksista (33).
Jokaisen digitaalisen toiminnan mahdollinen jäljittäminen merkitsee vakavaa uhkaa demokratialle, ja sitä voidaan käyttää sortokeinona.
Internetin vapautta seuraavassa vuoden 2021 ”Freedom of Net” -raportissa Ranska sijoittuu korkeimmalle saaden 78 pistettä sadasta, Italia saa 76 pistettä, Tunisia 63, Marokko 53, Libanon 51, Jordania 47, Turkki 34 ja Egypti 26 pistettä (34).
6.8 Yhä vallitseva digitaalinen kahtiajako voi mahdollisesti johtaa suurempaan eriarvoisuuteen ja eroihin Välimeren alueella.
Eräiltä mailta puuttuu digitaalinen infrastruktuuri (kiinteän laajakaistan kattavuus tai saatavuus), tai jotkin syrjä- ja maaseutualueet voidaan yksinkertaisesti jättää vaille yhteyksiä tai 4G/5G-verkkoja.
Toinen kahtiajaon syy on väestön digitaalisten taitojen puute ja digitaalinen lukutaidottomuus.
Heikko digitaalinen lukutaito on yleisempää erityisesti eteläisissä maissa, etenkin naisilla ja ikääntyneillä (35).
(31) (32) (33) (34) (35)
Langendorf, M., Applying Europe’s Digital Agenda in Mediterranean Partner Countries: Opportunities and Pitfalls, IEMed.
Mediterranean Yearbook, 2021.
Sidło, K., Digital Transformation in the Southern Neighbourhood, EuroMeSCo Euromed Survey, 2021.
Langendorf, M., Applying Europe’s Digital Agenda in Mediterranean Partner Countries: Opportunities and Pitfalls, IEMed.
Mediterranean Yearbook, 2021. https://freedomhouse.org/policy-recommendations/internet-freedom Sidło, K., Digital Transformation in the Southern Neighbourhood, EuroMeSCo Euromed Survey, 2021.